Z A P I S N I K

sa 14. sjednice Vijeća Mjesnog odbora Vrapče-jug, održane

 7. srpnja 2022. 
u prostorijama MS Vrapče-jug, s početkom u 18:00 sati


NAZOČNI ČLANOVI VIJEĆA: Rajka Bermanec, Korana Jelovac, Tanja Kristić Laketa, Tatjana Šimek, Ivan Šurbek, Ivan Zanoški

NENAZOČNI ČLANOVI VIJEĆA: Nema

OSTALI NAZOČNI: Nema

Predsjedava: Rajka Bermanec, predsjednica Vijeća

Zapisnik vodi: Matija Grilec, viši stručni suradnik u Gradskom uredu za mjesnu samoupravu

Predsjednica je otvorila sjednicu i pozdravila prisutne članove Vijeća.

Predsjednica konstatira da je nazočno 6 članova Vijeća, što znači da Vijeće može pravovaljano odlučivati.

Predsjednica je dala na usvajanje zapisnik od 13. sjednice Vijeće Mjesnog odbora Vrapče-jug.

Prisutni su članovi Vijeća sa šest (6) glasova „za“ jednoglasno usvojili zapisnik s prethodne 13. sjednice VMO-a Vrapče-jug.

 
Predsjednica je predložila slijedeći dnevni red:


DNEVNI RED

1. Godišnji izvještaj o izvršenju financijskog plana Mjesnog odbora Vrapče-jug za 2021.
2. Prijedlog zaključka o donošenju plana prioriteta za 2023.
3. Prijedlog zaključka o prekidu najma za mjesec srpanj za potrebe Centra za zabavu i poduku Tigrić
4. Informacije, pitanja i prijedlozi

Prisutni su dnevni red jednoglasno prihvatili.	


Ad 1.
Godišnji izvještaj o izvršenju financijskog plana Mjesnog odbora Vrapče-jug za 2021.

Predsjednica VMO Vrapče-jug upoznala je prisutne s točkom dnevnog reda i otvorila raspravu.
U raspravi su sudjelovali svi članovi VMO.

Predsjednica predlaže, a Vijeće jednoglasno sa 6 glasova “za“ donosi


Z A K LJ U Č A K

[bookmark: _GoBack]Vijeće Mjesnog odbora Vrapče-jug traži analitiku stavaka godišnjeg izvještaja o izvršenju financijskog plana Mjesnog odbora Vrapče-jug za 2021. godinu.


Ad 2.
Prijedlog zaključka o donošenju plana prioriteta za 2023.

Predsjednica VMO Vrapče-jug upoznala je prisutne s točkom dnevnog reda i otvorila raspravu.
U raspravi su sudjelovali svi članovi VMO.

Predsjednica predlaže, a Vijeće jednoglasno sa 6 glasova “za“  donosi


Z A K LJ U Č A K

Vijeće Mjesnog odbora Vrapče-jug donosi prijedlog prioriteta malih komunalnih akcija za 2023. godinu:

1. Obnova dječjeg parka u Ulici Stružečki put
2. Sanacija kolnika u Ulici Oranice (preko puta Interspara, oko broja 97)
3. Sanacija terase u prostorima Mjesnog odbora u Medarskoj ulici
4. Uređenje parka u Ulici Kopačevski put
5. Izrada projektne dokumentacije za provođenje kanalizacijske mreže u Ulici I. Oranički odvojak 
6. Uređenje workout igrališta na Pavlenskom putu







Ad 3.
Prijedlog zaključka o prekidu najma za mjesec srpanj za potrebe Centra za zabavu i poduku Tigrić

Predsjednica VMO Vrapče-jug upoznala je prisutne s točkom dnevnog reda i otvorila raspravu.
U raspravi su sudjelovali svi članovi VMO.

Predsjednica predlaže, a Vijeće jednoglasno sa 6 glasova “za“  donosi


Z A K LJ U Č A K

Vijeće Mjesnog odbora Vrapče-jug  odobrava prekid najma za mjesec srpanj za povremeno korištenje prostora Mjesnog odbora Vrapče-jug na adresi Medarska ulica 80b za potrebe Centra za zabavu i poduku Tigrić u terminu svaka subota u vremenu od 9:00 do 11:00 sati zbog završetka nastave i nedovoljnog broja polaznika.


Ad 4.
Informacije, pitanja, prijedlozi

Upit nadležnom uredu o zamjeni uspornika u Medarskoj ulici.






Sjednica je završila u 18:30 sati
			
		

KLASA: 024-08/22-003/1410
URBROJ:251-13-11-14-22-2
Zagreb, 7. srpnja 2022.	                                                                           

